पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 महामारी के संक्रमण की दूसरी लहर चल रही है जिसके लिए प्रशासन द्वारा समय-समय पर दिशा-निर्देश जारी किए जा रहे हैं, ताकि महामारी के संक्रमण को फैलने से रोका जा सके। वहीं दूसरी ओर ऐसी आपदा को भी मौका परस्त लोग कथित तौर पर कालाबाजारी कर रहे हैं। लोगों की माने तो वर्तमान में खाद्य सामग्री ही नहीं बल्कि गुटखा- तम्बाकू की काला बाजारी भी शुरू हो गई है। क्षेत्र में लगभग सप्ताहभर से बाजार में बीड़ी, सिगरेट सहित गुटखों आदि में भारी उछाल देखने को मिल रही है। लोगों के अनुसार अनेक दुकानदार दोगुना से ज्यादा कीमत पर खाद्य सामग्री ही नहीं बल्कि गुटखा- तम्बाकू आदि सामान उपलब्ध करवाया जा रहा है। एक ओर जहां कोविड-19 महामारी के संक्रमण की दूसरी लहर को देखते हुए प्रदेश सरकार द्वारा 31 मई तक स्कूलों में अवकाश करने की एडवाइजरी जारी कर दी गई है। वहीं दूसरी ओर नाइट कर्फ्यू भी जारी है। इतना ही नहीं सीमावर्ती राज्य राजस्थान में भी लॉकडाउन लगाया हुआ है।
कोरोना के बढ़ रहे प्रभाव को देखते हुए लॉकडाउन की आशंका से सतनाली सहित क्षेत्र में अनेक दुकानदार व व्यापारी खाद्य सामग्री सहित गुटखा जैसे उत्पादों की कालाबाजारी के साथ ही स्टॉक करने में जुट गए हैं। खाद्य सामग्री सहित गुटखा- तम्बाकू, बीड़ी, सिगरेट आदि के अचानक दाम बढ़ने से लोग परेशान है। उन्होंने जल्द से जल्द तेजी से बढ़ रही कीमतों पर रोक लगाने की मांग की है।
एसडीएम दिनेश कुमार ने कहा कि किसी भी उत्पाद की काला बाजारी बर्दाश्त नहीं की जाएगी। उन्होंने कहा कि अगर किसी दुकानदार, डीलर, डिस्ट्रीब्यूटर द्वारा किसी उत्पाद की कालाबाजारी करने की सूचना मिली तो उसके खिलाफ सख्त कार्रवाई की जाएगी। इसके अलावा छापेमार कार्रवाई भी शुरु की जाएगी और कालाबाजारी करने वालों के खिलाफ कड़ी से कड़ी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn